CELEX: 62018CA0779
Language: fi
Date: 2020-03-26 00:00:00
Title: Asia C-779/18: Unionin tuomioistuimen tuomio (ensimmäinen jaosto) 26.3.2020 (ennakkoratkaisupyyntö, jonka on esittänyt Sąd Rejonowy w Siemianowicach Śląskich – Puola) – Mikrokasa S.A. ja Revenue Niestandaryzowany Sekuryzacyjny Fundusz inwestycyjny Zamknięty v. XO (Ennakkoratkaisupyyntö – Kuluttajansuoja – Kulutusluottosopimukset – Direktiivi 2008/48/EY – 3 artiklan g alakohta, 10 artiklan 2 kohta ja 22 artiklan 1 kohta – Yhdenmukaistamisen taso – Käsite ”muut luottokustannukset kuin korkokulut” – Direktiivi 93/13/ETY – 1 artiklan 2 kohta – Kuluttajasopimusten kohtuuttomat ehdot – Luoton kokonaiskustannusten, jotka eivät ole korkokuluja, enimmäismäärä – Pakottavia lakeja tai asetuksia heijastavat sopimusehdot – Soveltamisalan ulkopuolelle jääminen)

29.6.2020   
            
            
               FI
            
            
               Euroopan unionin virallinen lehti
            
            
               C 215/15
            
         
      Unionin tuomioistuimen tuomio (ensimmäinen jaosto) 26.3.2020 (ennakkoratkaisupyyntö, jonka on esittänyt Sąd Rejonowy w Siemianowicach Śląskich – Puola) – Mikrokasa S.A. ja Revenue Niestandaryzowany Sekuryzacyjny Fundusz inwestycyjny Zamknięty v. XO
      (Asia C-779/18) (1)
      
      (Ennakkoratkaisupyyntö - Kuluttajansuoja - Kulutusluottosopimukset - Direktiivi 2008/48/EY - 3 artiklan g alakohta, 10 artiklan 2 kohta ja 22 artiklan 1 kohta - Yhdenmukaistamisen taso - Käsite ”muut luottokustannukset kuin korkokulut” - Direktiivi 93/13/ETY - 1 artiklan 2 kohta - Kuluttajasopimusten kohtuuttomat ehdot - Luoton kokonaiskustannusten, jotka eivät ole korkokuluja, enimmäismäärä - Pakottavia lakeja tai asetuksia heijastavat sopimusehdot - Soveltamisalan ulkopuolelle jääminen)
      (2020/C 215/17)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Rejonowy w Siemianowicach Śląskich
      
         Pääasian asianosaiset
      
      
         Kantajat: Mikrokasa S.A. ja Revenue Niestandaryzowany Sekuryzacyjny Fundusz inwestycyjny Zamknięty
      
         Vastaaja: XO
      
         Tuomiolauselma
      
      
                  1)
               
               
                  Kulutusluottosopimuksista ja neuvoston direktiivin 87/102/ETY kumoamisesta 23.4.2008 annetun Euroopan parlamentin ja neuvoston direktiivin 2008/48/EY 3 artiklan g alakohtaa, 10 artiklan 2 kohtaa ja 22 artiklan 1 kohtaa on tulkittava siten, etteivät ne ole esteenä kansalliselle lainsäädännölle, jossa säädetään laskentamenetelmästä, joka koskee muiden luottokustannusten kuin korkokulujen enimmäismäärää, joka kuluttajalle voidaan määrätä, edellyttäen, että tässä lainsäädännössä ei oteta käyttöön kyseisen 10 artiklan 2 kohdassa säädettyjen velvoitteiden lisäksi muita tietojen antamista koskevia velvoitteita, jotka koskevat näitä muita luottokustannuksia kuin korkokuluja.
               
            
                  2)
               
               
                  Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 1 artiklan 2 kohtaa on tulkittava siten, että tämän direktiivin soveltamisalan ulkopuolelle ei jää sopimusehto, jossa muut luottokustannukset kuin korkokulut vahvistetaan kansallisessa säännöksessä säädettyä enimmäismäärää noudattaen ottamatta välttämättä huomioon tosiasiallisesti aiheutuneita kustannuksia.
               
            
         (1)  EUVL C 164, 13.5.2019.